Gloria Estefan

Gloria María Milagrosa Fajardo García Estefan (n. la 1-an de septembro 1957 en Havano, Kubo) estas kuba kantistino, komponistino kaj aktorino.

Konata kiel la Patrino de la Latinamerika Popmuziko ankaŭ kiel la Latinamerika Madonna ĉar ŝi estas la latinamerika kantistino kiu enmodigis la popmuzikon en tuta Latinameriko kune kun Shakira kiu estas la nun "Reĝino de la Latinamerika Popmuziko".

Apenaŭ 16-monata aĝe, ŝia familio devis foriri la Kubon pro politikaj kialoj, ekloĝinte en Miami. Tiutempe ŝia patro estis la korpogardisto de la edzino de la kuba diktatoro Fulgencio Batista.

Post kelkaj jaroj en Miami, la familio translokiĝis al la usona ŝtato Teksaso, kie la patro de Gloria estis sendata de la armeo de Usono, al kiu li aliĝis enirinte en la landon.

 La epoko kun Miami Sound Machine 
Kun la paso de la jaroj kaj kun la ideo organizi muzikgrupon, ŝi konatiĝis kun Emilio Estefan, post kelkaj semajnoj ili denove koincidis en la muzikgrupo. Post kelkaj koncertoj, la nomo de la muzikgrupo ŝanĝiĝis al Miami Sound Machine.

En 1977, la muzikgrupo lanĉis la muzikalbumon titolita Renacer/Live Again, per kiu ili atingis la unuan sukceson. La kanto Renacer (renaskiĝi) dum ses monatoj restis en la unua loko de la ĉefaj latinamerikaj kantoj (Top Latin) de la eldonejo Billboard de Usono malgraŭ tiuepoke ili ne estis internacie konataj sed almenaŭ tiu kanto estis fama en Peruo kaj Ĉilio.

Gloria kaj Emilio geedziĝis en 1978, kaj laŭ la usona leĝo ŝi adoptis la edzan familinomon. En 1980 naskiĝis la unua filo de la paro, Nayib Estefan. Tiujare, forpasis la patro de Gloria.

Ekde tiu epoko aperis la laboraĵoj de la paro: En 1978 "Miami Sound Machine", en 1979 "Imported", kaj en 1980, "MSM" kiel la lanĉita disko en 1978 "Miami Sound Machine". El la disko MSM famiĝis la kanto "Regresa a mi" kaj ankaŭ muzikvideo. En tiuj diskoj miksiĝis latinamerikaj ritmoj kun kantotekstoj en la hispana kaj la angla. En 1981 la transnacia diskeldonejo CBS (hodiaŭ nomata SonyBMG) ofertis al ili kontrakton per kiu ili diskoniĝis en tuta Latinameriko kaj publikigis plurajn diskojn kun la grupo Miami Sound Machine.

En 1981 ili publikigis "Otra Vez", en 1982 "Rio" kaj en 1983 "A toda Máquina". Kantoj kiel "No será fácil", "Regresa a mi", "Otra vez", "Me enamoré otra vez", "Dinguili Bangui", "A toda máquina", "Yo quiero bailar" estis ŝiaj sukcesoj antaŭ la sukceso de "Dr. Beat" en Latinameriko.

En 1984 eliris la disko  Eyes of Innocence , kies kanto Dr. Beat estis mondskala sukceso kaj per ĝi ŝi eniris en la muzikmerkaton de Nederlando. La disko vendis entute milionon da ekzempleroj.

En 1985 ŝi lanĉis la diskon Primitive Love el kiu eliris la kanto Conga, Bad Boy inter aliaj. La muzikalbumo estis tiel sukcesa kiel la antaŭa ĉar vendiĝis ĉ. 5 milionoj da ekzempleroj. Danke al ĉi tiu albumo Gloria gajnis du premiojn American Music en 1986 la disko estris la unuan pozicion laŭ la vendolisto pri latinamerikaj kantoj de Usono.

En 1987 lanĉiĝis  Let It Loose , ĝi estis numero 1 en du landoj kaj atingis la numeron 101 inter la plej bonaj diskoj de la historio realigataj de artistino.

 90 mejloj 
La lasta disko lanĉita en 2007 estas "90 Mejloj" tute en la hispana. La titolo aludas la distancon inter Miami kaj Havano: 90 mejloj.

 Muzikalbumoj 
 1989: Cuts Bot Ways
 1991: Into the Light
 1993: Mi tierra
 1994: Hold me, Thrill me, Kiss me
 1995: Abriendo puertas
 1996: Destiny
 1998: Gloria!
 2000: Alma caribeña
 2003: Unwrapped
 2007: 90 millas

 Kompilaĵoj 
 1990: Éxitos de Gloria Estefan
 1993: Gloria Estefan Greatest Hits
 1997: Best of Gloria Estefan
 2001: Gloria Estefan Greatest Hits vol. 2
 2004: Amor y Suerte: Éxitos Romanticos
 2006: ¡Oye mi canto!: Grandes éxitos
 2006: The Very Best of Gloria Estefan
 2006: The Essential Gloria Estefan

 Eksteraj ligiloj 
 Oficiala retpaĝo de Gloria Estefan 
 Gloria Estefan Official Facebook
 Gloria Estefan Official Fan TV
 Conga OnLine Fans 

Kategorio:Usonaj popkantistoj
Kategorio:Anglalingvaj kantistoj
Kategorio:Hispanlingvaj kantistoj
Kategorio:Grammy-laŭreatoj
Kategorio:Kubanaj usonanoj
Kategorio:Naskiĝintoj la 1-an de septembro